เงากามเทพ

เงากามเทพ เป็นละครโทรทัศน์ไทยแนวชีวิต ระทึกขวัญ ที่ดัดแปลงจากนวนิยายชื่อเดียวกันของวลัย นวาระ เวอร์ชั่นต้นฉบับผลิตโดยบริษัทกันตนา จากการกำกับของธีระศักดิ์ พรหมเงิน และนำแสดงโดยศุกลวัฒน์ คณารศ และดาวิกา โฮร์เน่ ออกอากาศทางช่อง 7 ทุกวันพุธและพฤหัสบดี เวลา 20.25 น. ตั้งแต่วันที่ 9 ธันวาคม พ.ศ. 2553 ถึงวันที่ 3 กุมภาพันธ์ พ.ศ. 2554 โดยละครเรื่องนี้เป็นละครเรื่องแรกจากทั้งหมด 2 เรื่องที่ศุกลวัฒน์และดาวิกาแสดงนำร่วมกันอีกเรื่องคือ ร้อยเล่ห์เสน่ห์ลวง (2556) และละครเรื่องนี้ยังเป็นละครเรื่องแรกในชีวิตการแสดงของดาวิกาอีกด้วย

ในปี พ.ศ. 2566 ช่อง 7 HD และ กันตนา ได้ประกาศนำละครเรื่องนี้กลับมารีเมคใหม่อีกครั้ง นำแสดงโดยมิกค์ ทองระย้า และณัฐชา รัตน์ชยางคานนท์  ออกอากาศทุกวันพุธและพฤหัสบดี เวลา 20.40 น. (เวลามาตรฐานไทย) เริ่มตอนแรกวันที่ 9 เมษายน พ.ศ. 2568 ต่อจากละครเล่ห์มยุรา

 เนื้อเรื่อง 
เทียน (ดาวิกา โฮร์เน่) เติบโตมาในฐานะเด็กผู้ชายมาตลอดชีวิตเนื่องจากพ่อของเธอคือ กมนทัต (วรวุฒิ นิยมทรัพย์) ได้สลับเธอกับลูกชายของคนสวนของครอบครัว โดยมีแหวนทองที่ทำเป็นสร้อยคอเป็นกุญแจที่จะเฉลยตัวตนที่แท้จริงของเธอ ก่อนจะเสียชีวิต เกษมสันต์ ทักษสุต บิดาของกมนทัตได้ทำพินัยกรรมไว้ว่า กมนทัตจะต้องมีบุตรชายก่อนอายุ 35 ปี จึงจะได้รับมรดก ถ้าไม่มีมรดกทั้งหมดจะตกเป็นของกมัยธร ส่วน กมัยธร (พัสสน ศรินทุ) อาของเทียน ประสบอุบัติเหตุทางรถยนต์จนเป็นอัมพาตและต้องใช้รถเข็นหลังจากทะเลาะกับพี่ชายอย่างรุนแรง

ธรและ โรม (ศุกลวัฒน์ คณารศ) เป็นเพื่อนสนิทกัน ในวันหนึ่ง โรมได้พบกับเทียน และช่วยเธอจากสถานการณ์ที่เป็นอันตรายอย่างยิ่ง

ตอนแรกโรมไม่รู้ว่าเทียนเป็นผู้หญิง ดังนั้นเขาจึงพาเธอกลับบ้านเพื่อดูแล จากนั้นโรมก็ได้รู้ว่าตัวตนที่แท้จริงของเทียนคือทายาทตระกูลทักษสุตที่หายสาบสูญไป ในอดีต โรมถูกกมนทัตโกงทรัพย์สินทั้งหมดจนเขาล้มละลาย ด้วยความโกรธแค้น เขาจึงหลอกใช้เทียนเป็นเครื่องมือในการแก้แค้นกมนทัต แต่ต่อมาเขาก็ช่วยให้เทียนได้กลับมาอยู่กับครอบครัวที่แท้จริง โดยที่เทียนไม่รู้เลยว่าเธอตกหลุมรักโรมเข้าแล้ว

 นักแสดง 
 ตัวละคร  นักแสดงหลัก 2553  2568 โรม ภคนันทน์  ศุกลวัฒน์ คณารศ มิกค์ ทองระย้า ดอกเทียน บุญแช่ม / ดอกเทียน ทักษสุต (เทียน) ดาวิกา โฮร์เน่ ณัฐชา รัตน์ชยางคานนท์ กมลทัต ทักษสุต วรวุฒิ นิยมทรัพย์ อานัส ฬาพานิช กุลชาติ ทักษสุต (ชาติ)  ธาราเขต เพ็ชร์สุกใส กันณทร ชะระภิญโญ ปารวดี ภคนันทน์ (ปา) ธัญสินี พรมสุทธิ์ จาด้า อินโตร์เร หมอเผ่าเทพ (เผ่า) ดนัย จิรา ภัทรพงศ์ เวศกามี พิศเพลิน ทักษสุต (ภรรยาของกมลทัต) กชกร นิมากรณ์ ชัชฎาภรณ์ ธนันทา มนทิรา (มน) ชวัลกร วรรธนพิสิฐกุล ฐิตินันท์ สุวรรณถาวร ลักษมน (ลัก) ณัฐวัฒน์ เปล่งศิริวัธน์ พอล เดอบ๊อด ตัวละคร  นักแสดงสมทบ นภา อิสซาเบล่า เดเต้ เศรษฐิณิช ชนวราสุทธิศิริ ป้าทิพย์ (2553) / ทิพย์ (2568) เดือนเต็ม สาลิตุล อาภัสสรา อินทร์ตลาดชุม ชาญ (พี่ชายของเทียน) จตุรภัทร พันลูกท้าว นทีเทพ บุนนาค ปาหนัน (2553) / เจน (2568) เจษยา เวียงเกตุ ชมพูนุท พึ่งผล ตัวละคร  นักแสดงรับเชิญ กมัยธร ทักษสุต พัสสน ศรินทุ กณิณ ปัทมนันถ์ เกษมสันต์ ทักษสุต (พ่อของกมลทัตและกมัยธร) ธนภัทร สีงามรัตน์ ภาสกร  ชัยวัฒน์ ทองแสง แซม  ปีเตอร์ ไนท์ อ้อ  พุทธิดา สมัยนิยม หนิง ณัฏฐ์พิชา พิศาลพงศ์ชนะ ฉิว กิ๊ฟ ชวนชื่น ชื่น (2553) / เจ๊ชื่น (2568) ปิยะวัฒน์ รัตนหรูวิจิตร  เมธันยวีร์ ภิวัฒธนพล เสี่ย วิฑูรย์ ลิ่วลักษณ์ ไต้ก๋งเสริม (พ่อของเจน)  ตวงอรรถ อมรวงศ์  ปิยนุช เทพสวงค์  วนิดา โสมศรีแพง  วรัญรดา อธิเดชชัยพันธ์ พิณ คณิตสร เชิดเกียรติกุล  ด.ช.จิณณะ ตันตระกูล

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ที่กำกับโดย อนุวัฒน์ ถนอมรอด
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในคริสต์ทศวรรษ 2020